pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ด่วน!! กรมการจัดหางาน เปิดรับสมัครพนักงานทำความสะอาด ประเทศญี่ปุ่น 10 อัตรา สมัครได้ตั้งแต่บัดนี้ถึง 28 กุมภาพันธ์ 66
วันอังคารที่ 21 กุมภาพันธ์ 2566
21/02/2566
ด่วน!! กรมการจัดหางาน เปิดรับสมัครพนักงานทําความสะอาด ประเทศญี่ปุ่น 10 อัตรา สมัครได้ตั้งแต่บัดนี้ถึง 28 กุมภาพันธ์ 66
กระทรวงแรงงาน โดยกรมการจัดหางาน รับสมัครคนหางานเพื่อไปทํางานแรงงานทักษะเฉพาะในประเทศญี่ปุ่น ตําแหน่งพนักงานทําความสะอาด จํานวน 10 อัตรา สมัครได้ตั้งแต่วันนี้ถึง 28 กุมภาพันธ์ 2566 ยื่นใบสมัครได้ทางอีเมล [emailprotected]
นายไพโรจน์ โชติกเสถียร อธิบดีกรมการจัดหางานเปิดเผยว่า กรมการจัดหางานเปิดรับสมัครคนไทยไปทํางานแรงงานทักษะเฉพาะในประเทศญี่ปุ่น ตําแหน่งพนักงานทําความสะอาดอาคาร จํานวน 10 อัตรา กับนายจ้างจํานวน 4 บริษัท ได้แก่ บริษัท SBM จํากัด บริษัท Seibi จํากัด บริษัท Maintenance Care จํากัด และบริษัท IBS จํากัด โดยมีศูนย์ฝึกอบรมการบํารุงรักษาอาคาร (Building Maintenance Training Center : BMTC) ซึ่งประกอบกิจการสํานักงานบํารุงรักษาอาคารในประเทศญี่ปุ่น เป็นตัวแทนนายจ้าง สําหรับลักษณะงาน เป็นงานทําความสะอาดอาคาร เพื่อสร้างสภาพแวดล้อมที่สะดวกสบายและถูกสุขอนามัยในอาคารต่าง ๆ ตามลักษณะของแต่ละสถานที่ ไม่ใช่การทําความสะอาดบ้านหรือแม่บ้าน ผู้ที่สนใจสามารถดาวน์โหลดใบสมัครได้ทางเว็บไซต์ doe.go.th/overseas หรือเฟซบุ๊ก : แรงงานไทยไปต่างประเทศโดยรัฐจัดส่ง และยื่นใบสมัครได้ทางจดหมายอิเล็กทรอนิกส์ [emailprotected] ตั้งแต่บัดนี้ – 28 กุมภาพันธ์ 2566
นายไพโรจน์กล่าวว่า สําหรับคุณสมบัติเบื้องต้น รับเฉพาะเพศหญิง อายุ 18 – 40 ปีบริบูรณ์ ไม่จํากัดวุฒิการศึกษา มีใบรับรองผ่านการทดสอบวัดความรู้ภาษาญี่ปุ่น (JLPT) N4 หรือผ่านการทดสอบพื้นฐานภาษาญี่ปุ่น (JFT) A2 หรือเคยเป็นผู้ฝึกปฏิบัติงานด้านเทคนิคในประเทศญี่ปุ่นไม่ต่ํากว่า 3 ปี สุขภาพร่างกายและจิตใจปกติ ไม่มีรอยสัก ไม่มีประวัติอาชญากรรม ไม่เคยมีประวัติการพํานักอาศัยผิดกฎหมายหรือทํางานผิดกฎหมายในประเทศญี่ปุ่น หรือประเทศอื่น ๆ มีสัญญาจ้างเป็นระยะเวลา 1 ปี และสามารถต่ออายุทุกปี สูงสุดรวม 5 ปี โดยนายจ้างรับผิดชอบค่าตั๋วโดยสารเครื่องบินไป – กลับ (ไทย – ญี่ปุ่น) ช่วยจัดหาที่พัก ส่วนคนงานรับผิดชอบค่าใช้จ่ายที่พัก โดยแต่ละบริษัทมีอัตราค่าจ้าง ดังนี้
1.บริษัท SBM จํากัด จํานวน 3 อัตรา ค่าตอบแทน 47,520 บาทต่อเดือน
2.บริษัท Seibi จํากัด จํานวน 2 อัตรา ค่าตอบแทน 46,590 บาทต่อเดือน
3.บริษัท Maintenance Care จํากัด จํานวน 2 อัตรา ค่าตอบแทน 45,865 บาทต่อเดือน
4.บริษัท IBS จํากัด จํานวน 3 อัตรา ค่าตอบแทน 45,253 บาทต่อเดือน
ทั้งนี้ การรับสมัครเป็นการดําเนินการเพื่อจัดส่งคนหางานไปทํางานแรงงานทักษะเฉพาะในประเทศญี่ปุ่นโดยวิธีรัฐจัดส่ง ดังนั้น คนหางานไม่ต้องเสียค่าสมัครหรือค่าบริการใด ๆ ทั้งสิ้น ผู้ที่ได้รับการคัดเลือกให้ไปทํางานจะต้องจ่ายค่าใช้จ่ายเท่าที่จําเป็น โดยสามารถศึกษารายละเอียดและเงื่อนไขเกี่ยวกับการรับสมัครงาน เอกสารที่ต้องใช้ ได้ที่เว็บไซต์กองบริหารแรงงานไทยไปต่างประเทศ doe.go.th/overseas หัวข้อ “ข่าวประกาศรับสมัคร” เรื่อง “ประกาศกรมการจัดหางาน รับสมัครคนหางานเพื่อไปทํางานแรงงานทักษะเฉพาะในประเทศญี่ปุ่น ตําแหน่งพนักงานทําความสะอาดอาคาร” หรือสอบถามรายละเอียดเพิ่มเติมได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือที่กองบริหารแรงงานไทยไปต่างประเทศ ฝ่ายจัดส่งไปทํางานไต้หวัน และประเทศอื่น โทร 02 245 1034 ในวันเวลาราชการ หรือสายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ผู้ตรวจฯเดชา ลงพื้นที่ตรวจราชการ กลุ่มจังหวัดภาคเหนือตอนบน 1 เร่งเดินหน้านโยบายปลัดกระทรวงอุตสาหกรรม ในการสร้างความเปลี่ยนแปลงให้กับภาคอุตสาหกรรมไทย ภายใต้แนวคิด “MIND" ใช้ “
วันจันทร์ที่ 20 กุมภาพันธ์ 2566
20/02/2566
ผู้ตรวจฯเดชา ลงพื้นที่ตรวจราชการ กลุ่มจังหวัดภาคเหนือตอนบน 1 เร่งเดินหน้านโยบายปลัดกระทรวงอุตสาหกรรม ในการสร้างความเปลี่ยนแปลงให้กับภาคอุตสาหกรรมไทย ภายใต้แนวคิด “MIND" ใช้ “
ผู้ตรวจฯเดชา ลงพื้นที่ตรวจราชการกลุ่ม จ.ภาคเหนือตอนบน 1 เร่งเดินหน้านโยบายปลัดกระทรวงอุตสาหกรรม ในการสร้างความเปลี่ยนแปลงให้กับภาคอุตสาหกรรมไทย ภายใต้แนวคิด “MIND" ใช้ “หัว” และ “ใจ” ปั้นอุตสาหกรรมคู่ชุมชน ให้สมดุลและยั่งยืน ควบคู่กับอุตสาหกรรมสู่วิถีใหม่
วันที่ 13 กุมภาพันธ์ 2566 ผู้ตรวจราชการกระทรวงอุตสาหกรรม พร้อมกับนางพัชรี ใบยา อุตสาหกรรมจังหวัดเชียงใหม่ พร้อมเจ้าหน้าที่ลงพื้นที่เยี่ยมชมการดําเนินงาน วิสาหกิจชุมชนกาแฟสดแม่ตอน ตําบลเทพเสด็จ อําเภอดอยสะเก็ด จังหวัดเชียงใหม่ ซึ่งเกิดจากการรวมตัวของชาวบ้านที่มีรายได้จากการเก็บเมล็ดกาแฟเพื่อพัฒนาคุณภาพกาแฟสายพันธุ์อราบิก้า และรับซื้อกาแฟจากสมาชิกในราคาที่ยุติธรรม ซึ่งถือได้ว่าเป็นการส่งเสริมให้อุตสาหกรรมอยู่ร่วมกันกับชุมชนและสร้างรายได้ร่วมกัน โดยในปัจจุบันวิสาหกิจนี้ได้มีการพัฒนาและต่อยอดเพิ่มมูลค่าผลผลิตภายใต้ผลิตภัณฑ์กาแฟคั่วเทพเสด็จ ตราห้วยฮ่องไคร้
ต่อเนื่องวันที่ 14 กุมภาพันธ์ 2566 ผู้ตรวจราชการกระทรวงอุตสาหกรรม พร้อมกับนายสุภชัย ไวยาวัจมัย อุตสาหกรรมจังหวัดลําปาง พร้อมเจ้าหน้าที่ลงพื้นที่ การไฟฟ้าฝ่ายผลิต อําเภอแม่เมาะ จังหวัดลําปาง พร้อมเยี่ยมชมโรงงานวิสาหกิจชุมชนซึ่งผลิตสารปรับปรุงดินจากสารฮิวมิค (Humic) ที่ได้จากกองดินเหลือทิ้งจากเหมืองถ่านหินซึ่งมีแร่ลีโอนาร์ไดต์เป็นองค์ประกอบ มาปรับคุณภาพเป็นผลิตภัณฑ์ใหม่ ตามแนวคิด BCG Model เป็นตัวอย่างการประกอบกิจการโรงไฟฟ้าที่เป็นอุตสาหกรรมสีเขียว เป็นส่วนหนึ่งในการขับเคลื่อนตามนโยบายมุ่งสู่ความเป็นกลางทางคาร์บอน (Carbon Neutrality) และยังสร้างอาชีพและรายได้ให้แก่ชุมชนอย่างยั่งยืน
และวันที่ 15 กุมภาพันธ์ 2566 ผู้ตรวจราชการกระทรวงอุตสาหกรรม พร้อมกับนางจันทนา ไวยาวัจมัย อุตสาหกรรมจังหวัดลําพูน พร้อมเจ้าหน้าที่ลงพื้นที่เยี่ยมชม บริษัท นพดาโปรดักส์ จํากัด ผู้ผลิตกระเทียมดําภายใต้ตราสินค้า B-Garlic ซึ่งได้รับการสนับสนุนเงินสินเชื่อจาก กองทุนพัฒนาเอสเอ็มอีตามแนวประชารัฐ กระทรวงอุตสาหกรรม เพื่อใช้ในการพัฒนานวัตกรรม และกระบวนการผลิตกระเทียมดํา ทําให้สามารถเพิ่มสารสําคัญต่าง ๆ ที่เป็นประโยชน์ต่อมนุษย์ อีกทั้งยังทําให้เกิดรสชาติที่เป็นเอกลักษณ์ อร่อยเหมือนผลไม้อบ โดยปัจจุบันบริษัท ฯ ได้ขยายการตลาดไปสู่ต่างประเทศผ่านแพลทฟอร์มออนไลน์ทั้งในไทยและต่างประเทศ ตลอดจนขยายไปสู่ผลิตภัณฑ์เครื่องปรุงรสต่าง ๆ มากมาย ซึ่งถือได้ว่า กระทรวงอุตสาหกรรม มีส่วนช่วยธุรกิจให้สามารถยกระดับการผลิตดั้งเดิม ไปสู่เทคโนโลยีการผลิตสมัยใหม่ ช่วยสร้างรายได้และส่งเสริมการสร้างงานในพื้นที่ได้เป็นอย่างดี
การลงพื้นที่ในครั้งนี้ ได้มีการหารือเกี่ยวกับความต้องการของผู้ประกอบการ และการแก้ปัญหาการประกอบกิจการในพื้นที่ อาทิ ความร่วมมือในการสร้างและพัฒนานิคมอุตสาหกรรมในจังหวัดลําปาง การลดระยะเวลาการขอมาตรฐานผลิตภัณฑ์อาหารและยา (อย.) และความต้องการเงินลงทุนเพื่อขยายกิจการวิสาหกิจชุมชน ซึ่งจะได้ทําการประสานหน่วยงานที่เกี่ยวข้องให้การสนับสนุนช่วยเหลืออย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-รมว.พม. เตรียมหนุนโรงเรียนทีปังกรวิทยาพัฒน์ (ทวีวัฒนา) ในพระราชูปถัมภ์ฯ นำร่องทำ "แซนด์บ็อกซ์" พัฒนาทุนมนุษย์ พร้อมตั้งศูนย์ช่วยเหลือสังคมชุมชน
วันอังคารที่ 21 กุมภาพันธ์ 2566
รมว.พม. เตรียมหนุนโรงเรียนทีปังกรวิทยาพัฒน์ (ทวีวัฒนา) ในพระราชูปถัมภ์ฯ นําร่องทํา "แซนด์บ็อกซ์" พัฒนาทุนมนุษย์ พร้อมตั้งศูนย์ช่วยเหลือสังคมชุมชน
รมว.พม. เตรียมหนุนโรงเรียนทีปังกรวิทยาพัฒน์ (ทวีวัฒนา) ในพระราชูปถัมภ์ฯ นําร่องทํา "แซนด์บ็อกซ์" พัฒนาทุนมนุษย์ พร้อมตั้งศูนย์ช่วยเหลือสังคมชุมชน
เมื่อวันที่ 20 ก.พ. 66เวลา 14.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นําคณะผู้บริหารกระทรวง พม. ลงพื้นที่ ณ โรงเรียนทีปังกรวิทยาพัฒน์ (ทวีวัฒนา) ในพระราชูปถัมภ์ฯ เขตทวีวัฒนา กรุงเทพฯ เพื่อเยี่ยมให้กําลังใจแกนนํายุวทูตคุณธรรมในศตวรรษที่ 21 และรับฟังการนําเสนอภาพรวมการต่อยอดโครงการยุวทูตคุณธรรมสู่สถานศึกษา อีกทั้งประชุมหารือถึงแนวทางความร่วมมือต่างๆ กับคณะผู้บริหารโรงเรียนฯ
นายจุติ กล่าวว่า ยุวทูตคุณธรรมในศตวรรษที่ 21 เป็นแกนนําเด็กและเยาวชนที่ผ่านการอบรมจากการประชุมเชิงปฏิบัติการพัฒนาแกนนําเด็กและเยาวชนเพื่อเป็นยุวทูตคุณธรรมในศตวรรษที่ 21 ซึ่งกระทรวง พม. โดยกรมกิจการเด็กและเยาวชน (ดย.) ร่วมกับภาคีเครือข่าย จัดขึ้นเพื่อให้ความรู้ สร้างความเข้าใจ เสริมทักษะ ให้กับแกนนําเด็กและเยาวชนจากทั่วประเทศ ในการเป็นจิตอาสาทําความดี อีกทั้งเป็นการสร้างแกนนําเด็กและเยาวชนให้เป็นยุวทูตคุณธรรมในการขับเคลื่อนกิจกรรมการพัฒนาและแก้ไขปัญหาในสังคมไทยทั้งระดับประเทศและสังคมโลกอย่างเข้มแข็งต่อไป
นายจุติ กล่าวต่อไปว่า ตนได้เชิญชวนโรงเรียนฯ มาร่วมกันทําแซนด์บ็อกซ์ (Sandbox) พัฒนาทุนมนุษย์ ซึ่งจะมีการฝึกอบรมครูให้เป็นแม่แบบในการสร้างคนดีก่อนคนเก่ง สร้างคนที่เห็นประโยชน์ส่วนรวมมากกว่าส่วนตน ส่งเสริมทุนมนุษย์ที่เป็นเด็กและเยาวชนให้ขยัน มีความซื่อสัตย์สุจริต สร้างคนที่รักชาติ สถาบันพระมหากษัตริย์ และช่วยกันเป็นฐานผลิตคนดีสู่ประเทศ เพื่อให้เด็กเติบโตอย่างมีคุณภาพ มีวินัย มีอาชีพที่สุจริต สามารถเลี้ยงดูตนเองและครอบครัวได้ในอนาคต
นอกจากนี้ จากการรับฟังรายงานของโรงเรียนฯ พบปัญหาว่ามีเด็กในครอบครัวเปราะบาง ขาดผู้อุปการะเนื่องจากพ่อแม่อพยพกลับภูมิลําเนา เด็กไม่มีสัญชาติ ครอบครัวมีฐานะยากจน เป็นต้น ทั้งนี้ จึงมีความเห็นร่วมกันในการจัดตั้งศูนย์ช่วยเหลือสังคมชุมชนที่โรงเรียนฯ โดยจะให้ครูและนักเรียนเป็นจิตอาสาของศูนย์ฯ โดยเฉพาะครูจะให้เข้าอบรมหลักสูตรของกระทรวง พม. เพื่อเป็นผู้จัดการรายกรณี (Case Manager) หรือ CM คอยช่วยเหลือผู้ประสบปัญหาความเดือดร้อนในชุมชนต่อไป
นายจุติ กล่าวเพิ่มเติมว่า นอกจากนี้ ตนพร้อมด้วยคณะผู้บริหารกระทรวง พม. ลงพื้นที่เยี่ยมบ้านให้กําลังใจคุณยาย อายุ 73 ปี พิการทางการเคลื่อนไหว อาศัยอยู่กับลูกชายและหลานสาวในบ้านสภาพเก่าทรุดโทรมในชุมชนติดกับโรงเรียนฯ ครอบครัวมีฐานะยากจน มีรายได้จากเบี้ยยังชีพผู้สูงอายุและเบี้ยความพิการ ทั้งนี้ พบปัญหาว่า ห้องน้ํามีสภาพไม่เหมาะสมกับคุณยายที่เป็นทั้งผู้สูงอายุและคนพิการ ในเบื้องต้น จึงได้บรรเทาความเดือดร้อนด้วยการมอบ เครื่องอุปโภคบริโภคที่จําเป็น และให้คําปรึกษาแนะนะด้านสิทธิสวัสดิการของรัฐ โดยเฉพาะเตรียมช่วยเหลือในเรื่องการปรับปรุงซ่อมแซมห้องน้ําและสภาพแวดล้อมให้เหมาะสมต่อไป
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ครม.รับทราบกรณีรัฐสภาขอความร่วมมือ ส.ส.พรรคร่วมรัฐบาลเข้าประชุมครบองค์ประชุมเพื่อพิจารณากฎหมายเร่งด่วน 4 ฉบับ
วันอังคารที่ 21 กุมภาพันธ์ 2566
21/02/2566
ครม.รับทราบกรณีรัฐสภาขอความร่วมมือ ส.ส.พรรคร่วมรัฐบาลเข้าประชุมครบองค์ประชุมเพื่อพิจารณากฎหมายเร่งด่วน 4 ฉบับ
ครม.รับทราบกรณีรัฐสภาขอความร่วมมือ ส.ส.พรรคร่วมรัฐบาลเข้าประชุมครบองค์ประชุมเพื่อพิจารณากฎหมายเร่งด่วน 4 ฉบับ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 21 ก.พ. 66 ได้รับทราบเรื่องการเสนอร่างพระราชบัญญัติ (พ.ร.บ.) ของคณะรัฐมนตรีเพื่อให้รัฐสภาพิจารณา ตามที่ประธานรัฐสภาแจ้ง
โดยเรื่องนี้ สืบเนื่องจากที่ ครม. เมื่อวันที่ 24 ม.ค. 66 ได้มีมติรับทราบสรุปผลการประชุมคณะกรรมการประสานงานสภาผู้แทนราษฎร ที่ให้เสนอร่าง พ.ร.บ. 4 ฉบับต่อรัฐสภาเพื่อบรรจุเป็นวาระเร่งด่วน ประกอบด้วย ร่าง พ.ร.บ.การอุดมศึกษา (ฉบับที่...) พ.ศ..... ร่าง พ.ร.บ.การส่งเสริมวิทยาศาสตร์ การวิจัยและนวัตกรรม (ฉบับที่...) พ.ศ.... ร่าง พ.ร.บ.ระเบียบบริการราชการกระทรวงการอุดมศึกษา วิทยาศาสตร์ วิจัยและนวัตกรรม (ฉบับที่...) พ.ศ.... และ ร่าง พ.ร.บ.สภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (ฉบับที่...) พ.ศ.... ด้วยกฎหมายทั้ง 4 ฉบับตราขึ้นเพื่อดําเนินการตามหมวด 16 การปฏิรูปประเทศของรัฐธรรมนูญ
ประธานรัฐสภาได้แจ้งว่า ได้อนุญาตให้บรรจุร่าง พ.ร.บ.ทั้ง 4 ฉบับดังกล่าวในระเบียบวาระการประชุมร่วมกันของรัฐสภาเป็นเรื่องด่วนตามข้อบังคับการประชุมรัฐสภา พ.ศ 2563 แล้ว อย่างไรก็ตาม ร่าง พ.ร.บ.ที่รัฐบาลเสนอมาจะสามารถพิจารณาได้ก็ต่อเมื่อองค์ประชุมของที่ประชุมร่วมกันของรัฐสภามีความพร้อมด้วย แม้ว่าที่ผ่านมาจะมีสมาชิกสภาผู้แทนราษฎรส่วนหนึ่งได้ลาออก แต่จากการตรวจสอบครั้งล่าสุดเมื่อวันที่ 6 ก.พ. 66 ปรากฎว่าขณะนี้สภาผู้แทนราษฎรมีจํานวนสมาชิกสภาผู้แทนราษฎร (ส.ส.) ที่สามารถปฏิบัติหน้าที่ได้ 419 คน โดยเป็นส.ส. ของพรรคร่วมฝ่ายรัฐบาลจํานวน 236 คน และ ส.ส.ของพรรคร่วมฝ่ายค้านอีก 183 คน โดยรัฐบาลยังคงเสียงข้างมากในสภาผู้แทนราษฎร
ดังนั้น หากรัฐบาลมีความประสงค์จะให้ร่าง พ.ร.บ.ทั้ง 4 ฉบับ ผ่านการพิจารณาของที่ประชุมร่วมกันของรัฐสภาให้แล้วเสร็จในสมัยประชุมนี้ จะต้องมีการขอความร่วมมือให้ ส.ส. ของพรรคร่วมฝ่ายรัฐบาลเข้ามาร่วมประชุมและรักษาองค์ประชุมให้ครบพร้อมอยู่ตลอดเวลาด้วย
อนึ่ง สภาผู้แทนราษฎรชุดปัจจุบันมีกําหนดครบวาระในวันที่ 23 มี.ค. 66 ดังนั้น หากรัฐบาลมีร่างกฎหมายสําคัญที่ประสงค์ให้รัฐสภาพิจารณา อาจจะขอให้เปิดการประชุมเป็นสมัยประชุมวิสามัญได้ โดยรัฐสภายินดีให้ความร่วมมือและสนับสนุนเพื่อประโยชน์แก่ประชาชนและประเทศชาติต่อไป
รัฐบาลไทย-ข่าวทำเนียบรัฐบาล-สธ. ประชุมผู้บริหารในพื้นที่ทั่วประเทศ ระดมสมองวางแนวทางพัฒนาระบบบริการสุขภาพจิตและยาเสพติด ป้องกันปัญหาความรุนแรง
วันอังคารที่ 21 กุมภาพันธ์ 2566
สธ. ประชุมผู้บริหารในพื้นที่ทั่วประเทศ ระดมสมองวางแนวทางพัฒนาระบบบริการสุขภาพจิตและยาเสพติด ป้องกันปัญหาความรุนแรง
กระทรวงสาธารณสุข จัดประชุมผู้บริหารหน่วยงานสาธารณสุขในพื้นที่ทั่วประเทศ วางแนวทางขับเคลื่อนการพัฒนาระบบบริการสุขภาพจิตและยาเสพติด ป้องกันปัญหาก่อความรุนแรง (SMI-V Care) โดยกรมสุขภาพจิตและกรมการแพทย์เป็นหน่วยงานหลักให้องค์ความรู้และพัฒนาศักยภาพบุคลากร
กระทรวงสาธารณสุข จัดประชุมผู้บริหารหน่วยงานสาธารณสุขในพื้นที่ทั่วประเทศ วางแนวทางขับเคลื่อนการพัฒนาระบบบริการสุขภาพจิตและยาเสพติด ป้องกันปัญหาก่อความรุนแรง (SMI-V Care) โดยกรมสุขภาพจิตและกรมการแพทย์เป็นหน่วยงานหลักให้องค์ความรู้และพัฒนาศักยภาพบุคลากร มุ่งเป้าให้ผู้ป่วยจิตเวชและสังคมไทยปลอดภัย โดยข้อมูลข่าวความรุนแรงในสังคม เดือนพฤษภาคม-กันยายน 2565 พบร้อยละ 18 มาจากปัญหาสุขภาพจิตและจิตเวช ร้อยละ 22 เกี่ยวข้องกับยาเสพติด และเกิดเหตุในชุมชนมากกว่าที่บ้าน
วันนี้ (21 กุมภาพันธ์ 2566) ที่โรงแรมเรือรัษฎา อําเภอเมือง จังหวัดตรัง นายแพทย์โอภาส การย์กวินพงศ์ ปลัดกระทรวงสาธารณสุข มอบนโยบายในการประชุมเชิงปฏิบัติการขับเคลื่อนกลไกการพัฒนาระบบบริการสุขภาพจิตและยาเสพติด เพื่อป้องกันปัญหาความรุนแรง (SMI-V Care) ในเขตสุขภาพ จัดขึ้นเพื่อแลกเปลี่ยนเรียนรู้ สร้างความเข้าใจบทบาทภารกิจ และหาแนวทางการดําเนินงานในการบูรณาการร่วมกันของโรงพยาบาลศูนย์ โรงพยาบาลทั่วไป โรงพยาบาลชุมชน และภาคีเครือข่ายนอกระบบสาธารณสุข ให้ผู้ป่วยได้รับการดูแลในโรงพยาบาลและติดตามดูแลอย่างต่อเนื่องในชุมชนอย่างไร้รอยต่อ ตามเป้าหมาย “ผู้ป่วยจิตเวชปลอดภัยสังคมไทยปลอดภัย” โดยมี แพทย์หญิงอัมพร เบญจพลพิทักษ์ อธิบดีกรมสุขภาพจิต นายแพทย์ธงชัย กีรติหัตถยากร อธิบดีกรมการแพทย์ ผู้ตรวจราชการกระทรวงสาธารณสุข สาธารณสุขนิเทศก์ นายแพทย์สาธารณสุขจังหวัด และบุคลากรที่เกี่ยวข้อง เข้าร่วมประชุม กว่า 150 คน
นายแพทย์โอภาส กล่าวว่า ผู้ป่วยจิตเวชและยาเสพติดที่มีความเสี่ยงก่อความรุนแรง (Severe Mental Illness – High Risk to Violence; SMI-V) หากมีการดูแลตั้งแต่ก่อนรับเข้าสู่โรงพยาบาล ขณะอยู่ในโรงพยาบาล และต่อเนื่องจนถึงชุมชน จะช่วยลดอันตรายที่อาจเกิดขึ้นจากผู้ป่วยกลุ่มนี้ได้ ดังนั้น กระทรวงสาธารณสุขจึงมีนโยบายพัฒนาระบบบริการสุขภาพจิตและยาเสพติดเพื่อป้องกันปัญหาความรุนแรง (SMI-V Care) ให้ครอบคลุมในสถานพยาบาลทุกระดับ ภายใต้กลไกความร่วมมือกับภาคีเครือข่ายทั้งในและนอกระบบสาธารณสุข ให้ผู้ป่วยสามารถเข้าถึงบริการ ได้รับการดูแลรักษาและติดตามดูแลอย่างต่อเนื่องในชุมชน โดยมีกรมสุขภาพจิต และกรมการแพทย์ เป็นหน่วยงานหลักในการจัดการด้านองค์ความรู้ จัดระบบการดูแลรักษาและให้บริการ ภายใต้กฎหมายสุขภาพจิต และประมวลกฎหมายยาเสพติด นอกจากนี้ ยังมีแผนพัฒนาบุคลากรด้านจิตเวช ทั้งจิตแพทย์และพยาบาลจิตเวชเพิ่มขึ้น เพื่อรองรับผู้ป่วยด้านจิตเวชและยาเสพติดที่มีแนวโน้มเพิ่มมากขึ้นด้วย
ทั้งนี้ จากข้อมูลการติดตามข่าวความรุนแรงในสังคม ระหว่างเดือนพฤษภาคม -กันยายน 2565 จํานวน 2,300 ข่าว พบว่า ร้อยละ 18 มาจากปัญหาสุขภาพจิตและจิตเวช ร้อยละ 22 เกี่ยวข้องกับยาเสพติด และพบว่าเกิดเหตุในชุมชนมากกว่าในบ้าน ซึ่งทําให้มีประชาชนที่เสี่ยงหรือสัมผัสความรุนแรงเพิ่มขึ้น โดยมีผู้ก่อความรุนแรงประมาณร้อยละ 3 เท่านั้นที่ได้รับการวินิจฉัยว่าเป็นโรคจิตเวช แสดงให้เห็นว่ายังคงมีผู้ที่มีความเสี่ยงก่อพฤติกรรมรุนแรงหรือผู้ป่วยจํานวนหนึ่งอยู่ร่วมกับคนทั่วไปในชุมชน
*************************************** 21 กุมภาพันธ์ 2566
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่ตราดตรวจราชการ รอบที่ 1 เน้นย้ำให้เจ้าหน้าที่ดำเนินงานตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566
วันอังคารที่ 21 กุมภาพันธ์ 2566
21/02/2566
ผู้ตรวจสมพลฯ ลงพื้นที่ตราดตรวจราชการ รอบที่ 1 เน้นย้ําให้เจ้าหน้าที่ดําเนินงานตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566
ผู้ตรวจสมพลฯ ลงพื้นที่ตราดตรวจราชการ รอบที่ 1 เน้นย้ําให้เจ้าหน้าที่ดําเนินงานตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ
เมื่อวันที่ 20 กุมภาพันธ์ 2566 นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่จังหวัดตราด ตรวจราชการกรณีปกติ รอบที่ 1 ประจําปีงบประมาณ พ.ศ.2566 โดยมี นายวสันต์ นิสัยมั่น อุตสาหกรรมจังหวัดตราด และเจ้าหน้าที่ เข้าร่วมรับการตรวจราชการและรายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานที่สําคัญ และโครงการสําคัญของกระทรวงอุตสาหกรรม
ทั้งนี้ ผู้ตรวจสมพลฯ ได้มอบนโยบายและเน้นย้ําให้เจ้าหน้าที่ทุกคนดําเนินการตาม MIND ของกระทรวงอุตสาหกรรม ใช้หัวและใจขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กําหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ การรับรองอุตสาหกรรมสีเขียว (GI) ให้ติดตามเร่งรัดการดําเนินการ รวมทั้งประชาสัมพันธ์ ชี้แจงถึงความสําคัญของการเข้าร่วมโครงการ พร้อมเชิญชวนสมัครเข้าร่วมโครงการฯ การอํานวยความสะดวกในการพิจารณาอนุญาตฯ จะต้องดําเนินการให้อยู่ในกรอบระยะเวลาและอํานาจหน้าที่ โครงการแปรรูปสินค้าเกษตรอุตสาหกรรม 1 จังหวัด 1 ชุมชน (OPOAI-C) เจ้าหน้าที่จะต้องให้ความสําคัญกับการดําเนินโครงการเนื่องจากเป็นโครงการที่สร้างมูลค่าทางเศรษฐกิจให้กับผู้ประกอบการ
นอกจากนี้ ยังได้รับฟังแนวทางการดําเนินงานและข้อเสนอแนะจากตัวแทนของภาคเอกชน ได้แก่ สภาอุตสาหกรรมจังหวัดตราด หอการค้าจังหวัดตราด และ ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาตราด
สุดท้ายนี้ ผู้ตรวจสมพลฯ ได้ให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชนและกระทรวงอุตสาหกรรม
รัฐบาลไทย-ข่าวทำเนียบรัฐบาล-“อนุทิน” ผนึกภาคเอกชนสร้าง Team Thailand ประกาศความพร้อมในการเสนอตัวเป็นเจ้าภาพ  Expo 2028 Phuket Thailand
วันจันทร์ที่ 20 กุมภาพันธ์ 2566
“อนุทิน” ผนึกภาคเอกชนสร้าง Team Thailand ประกาศความพร้อมในการเสนอตัวเป็นเจ้าภาพ  Expo 2028 Phuket Thailand
รองนายกรัฐมนตรีและรัฐมนตรีว่าการกระทรวงสาธารณสุข ผนึกกําลังภาคเอกชนชั้นนําของประเทศสร้าง Team Thailand  ช่วยสนับสนุนการทํางานของภาครัฐในการขอเสียงสนับสนุนจากประเทศสมาชิก
รองนายกรัฐมนตรีและรัฐมนตรีว่าการกระทรวงสาธารณสุข ผนึกกําลังภาคเอกชนชั้นนําของประเทศสร้าง Team Thailand ช่วยสนับสนุนการทํางานของภาครัฐในการขอเสียงสนับสนุนจากประเทศสมาชิก รวมถึงร่วมประชาสัมพันธ์ความพร้อมของประเทศไทยในการเสนอตัวเป็นเจ้าภาพจัดงาน Expo 2028 Phuket Thailand ก่อนที่จะมีการพิจารณาในเดือนมิถุนายนปีนี้
วันนี้ (20 กุมภาพันธ์ 2566) ที่ ศูนย์การประชุมแห่งชาติสิริกิติ์ กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุมความร่วมมือ กับภาคเอกชนในการสนับสนุนการเสนอตัวเป็นเจ้าภาพการจัดงาน Expo 2028 Phuket Thailand โดยมี ดร.อรรชกา ศรีบุญเรือง ประธานกรรมการส่งเสริมการจัดประชุมและนิทรรศการ สํานักงานส่งเสริมการจัดประชุมและนิทรรศการ (องค์การมหาชน) นายจิรุตถ์ อิศรางกูร ณ อยุธยา ผู้อํานวยการสํานักงานส่งเสริมการจัดประชุมและนิทรรศการ (องค์การมหาชน) และผู้บริหารภาคเอกชนร่วมประชุมและแลกเปลี่ยนแนวความคิด
นายอนุทินกล่าวว่า จากการที่ประเทศไทยเป็น 1 ใน 5 ประเทศที่เสนอตัวเป็นเจ้าภาพการจัดงาน Specialised Expo (สหรัฐอเมริกา อาร์เจนตินา เซอร์เบีย สเปนและประเทศไทย) ภายใต้ชื่องาน Expo 2028 Phuket Thailand ขณะนี้เป็นช่วงสุดท้ายก่อนจะพิจารณาในเดือนมิถุนายน 2566 โดยในสัปดาห์นี้จะมีการเข้าร่วมกิจกรรม Symposia เพื่อนําเสนอความคืบหน้าและความพร้อมต่างๆ ในการเป็นเจ้าภาพจัดงาน Specialised Expo แก่คณะกรรมการจากองค์การนิทรรศการนานาชาติ BIE ที่ประเทศฝรั่งเศส สําหรับกระทรวงสาธารณสุขจะนําโดยอธิบดีกรมสนับสนุนบริการสุขภาพ สิ่งสําคัญที่สุดขณะนี้คือความร่วมมือของภาคส่วนต่างๆ ในประเทศ ที่จะร่วมแสดงออกถึงความพร้อมและความเชื่อมั่นให้กับคณะกรรมการ จึงได้เชิญผู้ประกอบการภาคเอกชนที่มีเครือข่ายทางธุรกิจในระดับโลกมาร่วมประชุม สร้าง Team Thailand ช่วยสนับสนุนการทํางานของภาครัฐในการขอเสียงสนับสนุนจากประเทศสมาชิกต่างๆ 171 ประเทศ รวมถึงเครือข่ายธุรกิจในประเทศร่วมประชาสัมพันธ์ เพื่อให้ประเทศไทยได้เป็นเจ้าภาพจัดงาน Expo 2028 Phuket Thailand
นายอนุทินกล่าวต่อว่า หากประเทศไทยได้รับคัดเลือกให้จัดงาน Specialised Expo จะช่วยให้ไทยมีเงินหมุนเวียนทางเศรษฐกิจในประเทศจากทั้งคนไทยและต่างชาติประมาณ 5 ล้านคน เกิดเงินสะพัดประมาณ 50,000 ล้านบาท และมูลค่าเพิ่มผลิตภัณฑ์มวลรวมในประเทศ (GDP) ประมาณ 40,000 ล้านบาท เกิดการพัฒนาเมืองของจังหวัดในกลุ่มอันดามัน ได้แก่ กระบี่ ตรัง พังงา ภูเก็ต ระนอง และสุราษฎร์ธานี จากการกระจายรายได้, ส่งเสริมภาพลักษณ์ของประเทศไทยในการเป็น “ศูนย์กลางสุขภาพนานาชาติ (Medical Hub) ของภูมิภาค และจะก้าวสู่การเป็น “ศูนย์การท่องเที่ยวเชิงสุขภาพระดับโลก” รวมถึงมีการบริหารและพัฒนาพื้นที่หลังการจัดงาน โดยสิ่งปลูกสร้างทั้งหมดจะพัฒนาเป็นศูนย์บริการทางการแพทย์และสาธารณสุขระดับนานาชาติครบวงจร ศูนย์ อภิบาลผู้สูงอายุนานาชาติ ศูนย์ใจรักษ์ และศูนย์เวชศาสตร์ฟื้นฟูครบวงจร ซึ่งก่อให้เกิดการพัฒนาทั้งด้านการแพทย์ สุขภาพ และความเป็นอยู่ที่ดี ภายใต้การดูแลของโรงพยาบาลวชิระภูเก็ต และพัฒนาพื้นที่ให้เป็นศูนย์ประชุมนานาชาติ และ Ecological Park ต่อไป
*************************************** 20 กุมภาพันธ์ 2566
รัฐบาลไทย-ข่าวทำเนียบรัฐบาล-​นายกรัฐมนตรี ตรวจราชการ จ.นครศรีธรรมราช
วันอังคารที่ 21 กุมภาพันธ์ 2566
21/02/2566
​นายกรัฐมนตรี ตรวจราชการ จ.นครศรีธรรมราช
วันจันทร์ที่ 20 กุมภาพันธ์ 2566
นายกรัฐมนตรี ตรวจราชการ จ.นครศรีธรรมราช
ต่อจากนี้ไป ขอเชิญรับฟังไทยคู่ฟ้า
วันนี้(20ก.พ.66) พลเอก ประยุทธ์ จันทร์โอชา นายกรัฐมนตรี ตรวจราชการ จ.นครศรีธรรมราช
เพื่อติดตามการดําเนินงานตามนโยบายรัฐบาลและข้อสั่งการนายกรัฐมนตรี
โดยช่วงเช้าตรวจติดตามแนวทางการพัฒนา อ.จุฬาภรณ์
และโครงการเพิ่มศักยภาพการบริหารทางการแพทย์สู่ความเป็นเลิศในภาคใต้ตอนบน ที่
รพ.มหาราชนครศรีธรรมราช อ.เมืองนครศรีธรรมราช
ส่วนช่วงบ่ายตรวจติดตามวาระเมืองสิชลยุติภัยพิบัติซ้ําซาก เพิ่มพูนศักยภาพการจัดการน้ํา ที่ อ.สิชล
ซึ่งประสบปัญหาอุทกภัยซ้ําซากสร้างความเสียหายแก่ประชาชน
และยังมีปัญหาขาดแคลนน้ําเพื่ออุปโภคบริโภคและการเกษตรในช่วงฤดูแล้ง
เนื่องจากการมีการบุกรุกทําลายพื้นที่ป่าต้นน้ํา การใช้ที่ดินไม่เหมาะสม จนเกิดความเสื่อมโทรมของระบบนิเวศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​วิ่งเทรลเบตงระดับWorld Series นายกฯสนับสนุนไปต่ออีกหกปี กระตุ้นเศรษฐกิจส่งเสริมภาพลักษณ์จังหวัดชายแดนใต้
วันอังคารที่ 21 กุมภาพันธ์ 2566
21/02/2566
​วิ่งเทรลเบตงระดับWorld Series นายกฯสนับสนุนไปต่ออีกหกปี กระตุ้นเศรษฐกิจส่งเสริมภาพลักษณ์จังหวัดชายแดนใต้
​วิ่งเทรลเบตงระดับWorld Series นายกฯสนับสนุนไปต่ออีกหกปี กระตุ้นเศรษฐกิจส่งเสริมภาพลักษณ์จังหวัดชายแดนใต้
วันที่ 21 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า จากความสําเร็จของการจัดการแข่งขันวิ่งเทรลสนามระดับโลก “Amazean Jungle Thailand by UTMB 2023” ระหว่างวันที่ 17-19 ก.พ. ที่ผ่านมา ณ อําเภอเบตง จังหวัดยะลา โดยรัฐบาลให้การสนับสนุนงบประมาณ มีผู้เข้าร่วมแข่งขันจากสามสิบชาติ จํานวนนักวิ่งรวมทุกประเภท สองพันกว่าคน ซึ่งพลเอกประยุทธ์ จันทร์โอชา นายกรัฐมนตรี ได้ขอบคุณทุกภาคส่วนที่ร่วมกันเป็นเจ้าภาพอย่างอบอุ่น และเจ้าหน้าที่ฝ่ายความมั่นคงที่เข้าดูแลพื้นที่สร้างความมั่นใจแก่นักกีฬาและนักท่องเที่ยวผู้มาเยือน ทั้งนี้ ความสําเร็จของการจัดงาน นอกจากจะสามารถกระตุ้นเศรษฐกิจท้องถิ่นอย่างมากแล้ว ยังเป็นการเผยแพร่ภาพลักษณ์และความสวยงามของจังหวัดชายแดนภาคใต้ ที่มีความน่าอยู่ อุดมสมบูรณ์ หลากหลายวัฒนธรรม ปลอดภัย และน่าสัมผัส สู่สายตาคนไทยและประชากรโลกด้วย อนึ่ง นายกฯยังให้ความเชื่อมั่นว่า ในอนาคตอันใกล้ สนามวิ่งเทรลเบตงจะสามารถยกระดับก้าวขึ้นเป็นหนึ่งในสนามเมเจอร์ของโลก ที่จะสร้างรายได้ในแต่ละปีนับร้อยล้านบาทให้กับจังหวัดชายแดนใต้
นางสาวรัชดา กล่าวว่า รัฐบาลได้อนุมัติการสนับสนุนการจัดวิ่งเทรล Amazean Jungle Thailand เป็นระยะเวลาเจ็ดปี โดยได้เริ่มทดลองจัดเมื่อปีที่แล้ว เป็นการเตรียมความพร้อมเพื่อให้ได้การรับรองจาก UTMB ในการเป็นสนามระดับโลก สําหรับปี2566 นี้ ถือเป็นปีที่หนึ่งอย่างเป็นทางการ และได้จัดวิ่งระยะทางเต็มพิกัด คือ 160 กิโลเมตร และ 100 กิโลเมตร เส้นทางวิ่งชมเมืองเบตง ผ่าน 18 จุดสําคัญ ลัดเลาะผ่านผืนป่าฮาลาบาลา ผ่านจุดชมวิวทะเลหมอกอัยเยอร์เวง และจุดชมวิวทะเลหมอกฆูนุงสิลิปัต โดยในปีหน้า คาดว่าจะจัดเส้นทางให้สามารถวิ่งข้ามประเทศ ไทย-มาเลเซียได้
นางสาวรัชดา ยังกล่าวถึงเรื่องความปลอดภัยว่า หน่วยงานความมั่นคงในพื้นที่ พร้อมด้วย จังหวัดยะลา อําเภอเบตง ได้ระดมสรรพกําลังทั้งเจ้าหน้าที่ทหาร ตํารวจ อาสาสมัคร กํานันผู้ใหญ่บ้าน และประชาชนในพื้นที่ เข้าดูแลเส้นทางวิ่ง มีจุดเช็คพอยท์หลัก 14 จุด และมีเจ้าหน้าที่ลาดตระเวนดูแล รวมถึงมีหน่วยแพทย์พร้อมดูแลนักกีฬาตลอด 24 ชั่วโมง และจากที่ได้พูดคุยกับผู้จัดจาก UTMB ซึ่งมีความมั่นใจในการจัดการระบบความปลอดภัยในเส้นทางวิ่งและการอํานวยความสะดวกในทุกๆด้าน โดยเขาเชื่อมั่นว่า ปีต่อๆไปจะมีผู้เข้าร่วมแข่งขั้นวิ่งเทรลเพิ่มมากขึ้นอย่างแน่นอน ทั้งด้วยความท้าทายน่าตื่นเต้นของเส้นทางวิ่ง ความงามธรรมชาติที่สวยงาม และความน่าอยู่ของเบตง
“การจัดทัวร์นาเมนท์กีฬาระดับ World Series เป็นหนึ่งในหมุดหมายการส่งเสริมSoft Power เพื่อกระตุ้นเศรษฐกิจของรัฐบาล ซึ่งการจัดกิจกรรม Amazean Jungle Thailand by UTMB 2023 เป็นการบูรณาการนําการกีฬา มาผนวกกับกิจกรรมการท่องเที่ยว ส่งผลให้ด่านพรมแดนเบตง และ อ.เบตง ครึกครื้นไปด้วยนักท่องเที่ยวทั้งไทยและต่างชาติโดยเฉพาะมาเลเซียและสิงคโปร์ นําไปสู่การเพิ่มขึ้นของรายได้ท้องถิ่น ยกระดับคุณภาพชีวิตคนในพื้นที่ และเป็นการเผยแพร่ภาพลักษณ์ความเป็นเมืองน่าอยู่ หลากหลายวัฒนธรรม ซึ่งเป็นเอกลักษณ์ของจังหวัดชายแดนใต้ ดึงดูดให้ผู้คนมาสนใจมาเยือนมากขึ้น” นางสาวรัชดา กล่าว
รัฐบาลไทย-ข่าวทำเนียบรัฐบาล-ครม. อนุมัติ  1,501 ล้านบาท  ให้กองทุนฟื้นฟูและพัฒนาเกษตรกร   แก้ไขปัญหาหนี้ NPL และ NPA
วันอังคารที่ 21 กุมภาพันธ์ 2566
21/02/2566
ครม. อนุมัติ  1,501 ล้านบาท  ให้กองทุนฟื้นฟูและพัฒนาเกษตรกร   แก้ไขปัญหาหนี้ NPL และ NPA
ครม. อนุมัติ  1,501 ล้านบาท  ให้กองทุนฟื้นฟูและพัฒนาเกษตรกร   แก้ไขปัญหาหนี้ NPL และ NPA
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี วันนี้ (21 กุมภาพันธ์ 2566) อนุมัติ 1,500,755,595.00 บาท ให้กองทุนฟื้นฟูและพัฒนาเกษตรกร เพื่อจัดการหนี้ให้แก่เกษตรกรสมาชิก โดยเฉพาะกรณีหนี้ NPL และการซื้อทรัพย์คืน (NPA) โดยมีเกษตรกรกลุ่มเป้าหมาย 3,148 ราย
ทั้งนี้ การได้รับงบประมาณจะทําให้กองทุนฟื้นฟูและพัฒนาเกษตรกร มีงบประมาณเพียงพอ สามารถดําเนินแก้ไขปัญหาหนี้ของเกษตรกรสมาชิกและฟื้นฟูอาชีพและพัฒนาเกษตรกรสมาชิกได้อย่างต่อเนื่อง ซึ่งพระราชบัญญัติกองทุนฟื้นฟูและพัฒนาเกษตรกรแก้ไขเพิ่มเติม (ฉบับที่ 3) พ.ศ. 2563 ให้อํานาจกองทุนฟื้นฟูและพัฒนาเกษตรกรสามารถจัดการหนี้ของเกษตรกรกรณีบุคคล ค้ําประกันได้ รวมทั้งช่วยเหลือเกษตรกรสมาชิก ที่แตกต่างและไม่ซ้ําซ้อนกับการดําเนินงานของหน่วยงานของรัฐหรือธนาคารของรัฐ เช่น การจัดการหนี้ให้แก่เกษตรกรสมาชิก กรณีหนี้ NPL และการซื้อทรัพย์สินคืน (NPA) ซึ่งเมื่อบุคคลได้รับการจัดการหนี้เหล่านี้ จะต้องเข้าสู่แผนการฟื้นฟูอาชีพด้วย
โฆษกประจําสํานักนายกรัฐมนตรี ยังเปิดเผยว่า นายกรัฐมนตรีได้สั่งการเพิ่มเติมให้หน่วยงานที่เกี่ยวข้องดําเนินการตรวจสอบสิทธิให้ถูกต้อง รวมทั้งสั่งการให้มีการแก้ไขปัญหาหนี้ได้โดยเร็ว
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ  จังหวัดนครศรีธรรมราช
วันอังคารที่ 21 กุมภาพันธ์ 2566
ข่าวสารการลงพื้นที่ตรวจราชการ  จังหวัดนครศรีธรรมราช
วันที่ 20 กุมภาพันธ์ 2566
นายกฯ กราบพระและไหว้ตาไข่ วัดเจดีย์ อ.สิชล นครศรีธรรมราช ย้ํารัฐบาลพร้อมสนับสนุนการท่องเที่ยวในมิติใหม่ เชื่อมโยงชุมชน สร้างรายได้หมุนเวียนทางเศรษฐกิจตาม นโยบายรัฐบาล
นายกฯ ตรวจติดตามการแก้ไขปัญหาพื้นที่ประสบอุทกภัยซ้ําซาก บริเวณคลองเปลี่ยน อ.สิชล จ.นครศรีธรรมราช กําชับหน่วยงานเร่งดําเนินการ เพื่อบรรเทาความเดือดร้อนให้ประชาชน ยืนยันรัฐบาลจริงใจแก้ไขปัญหา
นายกรัฐมนตรีสักการะหลวงพ่อวัดยางใหญ่ และไหว้บูชาตาพรานบุญ เพื่อความเป็นสิริมงคลในการลงพื้นที่ปฏิบัติราชการ จ.นครศรีธรรมราช
นายกรัฐมนตรีติดตามการพัฒนาความมั่นคงด้านการพัฒนาคุณภาพชีวิต ของโรงพยาบาลมหาราชนครศรีธรรมราช มุ่งพัฒนาสู่ความเป็นเลิศทางการแพทย์
นายกรัฐมนตรีลงพื้นที่ จ.นครศรีธรรมราช ติดตามผลการดําเนินงานตามนโยบายเร่งด่วนของรัฐบาล และข้อสั่งการนายกรัฐมนตรี
รัฐบาลไทย-ข่าวทำเนียบรัฐบาล-โครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 3)
วันอังคารที่ 21 กุมภาพันธ์ 2566
21/02/2566
โครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 3)
เมื่อวันที่ 21 ก.พ.2566 ครม.มีมติเห็นชอบโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 3) ของ ธอส. เพื่อสนับสนุนให้ประชาชนผู้มีรายได้น้อยมีที่อยู่อาศัยเป็นของตนเองในราคาที่ไม่สูงและเหมาะสมกับศักยภาพของประชาชนแต่ละกลุ่ม
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า เมื่อวันที่ 21 กุมภาพันธ์ 2566 คณะรัฐมนตรีได้มีมติเห็นชอบโครงการสินเชื่อเพื่อที่อยู่อาศัยแห่งรัฐ (โครงการบ้านล้านหลัง ระยะที่ 3) ของธนาคารอาคารสงเคราะห์ (ธอส.) เพื่อสนับสนุนให้ประชาชนผู้มีรายได้น้อยมีที่อยู่อาศัยเป็นของตนเองในราคาที่ไม่สูงและเหมาะสมกับศักยภาพของประชาชนแต่ละกลุ่ม โดยเฉพาะกลุ่มผู้มีรายได้น้อยที่ไม่สามารถเข้าถึงสินเชื่อของธนาคารพาณิชย์ กลุ่มวัยทํางาน หรือประชาชนที่กําลังเริ่มต้นสร้างครอบครัว รวมถึงกลุ่มผู้สูงอายุ ซึ่งเป็นโครงการต่อเนื่องจากโครงการบ้านล้านหลัง ระยะที่ 2 ที่มียอดคําขอสินเชื่อเต็มกรอบวงเงินแล้ว โดยมียอดอนุมัติสินเชื่อแล้วจํานวน 22,240 ราย เป็นจํานวนเงิน 19,937.46 ล้านบาท ทั้งนี้ สัดส่วนของจํานวนผู้ที่ได้รับการอนุมัติสินเชื่อภายใต้โครงการบ้านล้านหลัง ระยะที่ 2 มีการกระจายตัวอยู่ในช่วงวงเงิน ได้แก่ 1) ต่ํากว่า 500,000 บาท 2) 500,001 – 1,000,000 บาท และ 3) 1,000,001 – 1,500,000 บาท ร้อยละ11 47 และ 42 ตามลําดับ และอยู่ในพื้นที่กรุงเทพมหานครและปริมณฑล และจังหวัดภูมิภาค คิดเป็นร้อยละ 36 และ 64 ตามลําดับ จะเห็นได้ว่า สัดส่วนการปล่อยสินเชื่อให้กับประชาชนผู้มีรายได้น้อยส่วนใหญ่อยู่ระหว่างช่วงระดับราคาที่ 500,001 – 1,500,000 บาท และอยู่ในพื้นที่จังหวัดภูมิภาค
โครงการบ้านล้านหลัง ระยะที่ 3 มีวงเงินโครงการ 20,000 ล้านบาท โดย ธอส. สนับสนุนสินเชื่อให้แก่ประชาชนทั่วไปที่มีความต้องการมีที่อยู่อาศัยเป็นของตนเอง ในอัตราดอกเบี้ยคงที่ร้อยละ 3 ในช่วง 5 ปีแรก วงเงินอนุมัติสูงสุดไม่เกิน 1,500,000 บาทต่อรายต่อหลักประกันและมีระยะเวลากู้ยืมสูงสุดไม่เกิน 40 ปี โดยประชาชนที่สนใจเข้าร่วมโครงการสามารถยื่นคําขอกู้กับ ธอส. ได้ตั้งแต่วันนี้ถึงวันที่ 30 ธันวาคม 2568 หรือจนกว่า ธอส. ให้สินเชื่อเต็มตามกรอบวงเงินของโครงการแล้ว
รัฐมนตรีว่าการกระทรวงการคลัง กล่าวเพิ่มเติมว่า กระทรวงการคลังได้ให้ความสําคัญและสนับสนุนให้ผู้มีรายได้น้อยได้มีที่อยู่อาศัยเป็นของตนเองในราคาที่ไม่สูงและเหมาะสมกับศักยภาพของตนเองใต้เงื่อนไขที่ผ่อนปรน ซึ่งการดําเนินโครงการดังกล่าว จะส่งผลให้เกิดการยกระดับคุณภาพชีวิตและความเป็นอยู่ของผู้เข้าร่วมโครงการให้ดีขึ้น
รัฐบาลไทย-ข่าวทำเนียบรัฐบาล-​Cabinet approves compensation to fishing trawlers taken out of system
วันอังคารที่ 21 กุมภาพันธ์ 2566
21/02/2566
​Cabinet approves compensation to fishing trawlers taken out of system
​Cabinet approves compensation to fishing trawlers taken out of system
February 21, 2023, Deputy Government Spokesperson Ratchada Thanadirek disclosed that the cabinet has made approval to a proposal of the Southern Border Provinces Development Strategy Committee to allocate Government’s FY2023 contingency budget for emergency at the total amount of 163.36 million Baht for the compensation given to fisherfolks who took part in the Government’s program to take fishing trawlers out of the system in a bid to curb IUU fishing and to promote sustainable marine resource management in the Southern border provinces. The budget will be used to buy 96 trawlers from local fisherfolks in Pattani province. These fishing trawlers have been approved for compensation, following the history check by a working group, led by Pattani provincial governor, on qualifications of boats and owners, and on the issue of child labor.
According to the Deputy Government Spokesperson, the Government’s program to take fishing trawlers out of the system for sustainable marine resource management in the Southern border provinces will enable Thailand to: 1) manage its fleets and their activities for sustainable use of resources; 2) manage total allowable catch (TAC) for each licensed fishing boat; 3) reduce risk of IUU fishing, and 4) provide financial assistance to fisherfolks who wish to give up fishing to start a new career.
รัฐบาลไทย-ข่าวทำเนียบรัฐบาล-ครม.เคาะงบกลาง 396 ล้าน ซื้อรถยนต์หุ้มเกราะกันกระสุน 150 คัน ทดแทนคันเก่าที่ใช้นานกว่า 12 ปี เสริมเขี้ยวเล็บปฏิบัติภารกิจจังหวัดชายแดนใต้
วันอังคารที่ 21 กุมภาพันธ์ 2566
21/02/2566
ครม.เคาะงบกลาง 396 ล้าน ซื้อรถยนต์หุ้มเกราะกันกระสุน 150 คัน ทดแทนคันเก่าที่ใช้นานกว่า 12 ปี เสริมเขี้ยวเล็บปฏิบัติภารกิจจังหวัดชายแดนใต้
ครม.เคาะงบกลาง 396 ล้าน ซื้อรถยนต์หุ้มเกราะกันกระสุน 150 คัน ทดแทนคันเก่าที่ใช้นานกว่า 12 ปี เสริมเขี้ยวเล็บปฏิบัติภารกิจจังหวัดชายแดนใต้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 กุมภาพันธ์ 2566 ว่า ครม.อนุมัติงบประมาณรายจ่ายประจําปีงบประมาณ พ.ศ.2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น วงเงิน 396 ล้านบาท เพื่อเป็นค่าใช้จ่ายในการจัดซื้อรถยนต์หุ้มเกราะกันกระสุนทดแทนที่ใช้ในพื้นที่จังหวัดชายแดนภาคใต้ จํานวน 150 คัน (ราคาคันละ 2.64 ล้านบาท) เนื่องจากรถยนต์หุ้มเกราะกันกระสุนที่ใช้อยู่ในปัจจุบันผ่านการใช้งานมานานกว่า 12 ปี มีสภาพชํารุดทรุดโทรม เสี่ยงต่อการเกิดอุบัติเหตุและไม่ปลอดภัยสําหรับเจ้าหน้าที่ อีกทั้งยังเป็นรถดัดแปลงจากรถกระบะ 4 ประตู โดยติดตั้งแผ่นเกราะและกระจกกันกระสุนเพิ่มเติม ทําให้มีน้ําหนักมากกว่ารถกระบะทั่วไปประมาณ 1,500 กิโลกรัม หรือ 1.5 ตัน ส่งผลให้ช่วงล่างและเครื่องยนต์เกิดการสึกหรอเร็วกว่าปกติ ซึ่งมีจํานวน 216 คัน โดยปีงบประมาณ พ.ศ.2566 กําลังดําเนินการขายทอดตลาด จํานวน 150 คัน จึงมีความจําเป็นต้องจัดซื้อรถยนต์หุ้มเกราะกันกระสุนทดแทน เพื่อให้เจ้าหน้าที่ใช้ปฏิบัติภารกิจรักษาความสงบเรียบร้อยในพื้นที่อย่างต่อเนื่อง
สําหรับรถยนต์หุ้มเกราะกันกระสุนที่จัดซื้อในครั้งนี้ เป็นรถยนต์บรรทุกประเภทกระบะ (ดีเซล) ขนาด 1 ตัน ขับเคลื่อน 4 ล้อ แบบดับเบิ้ลแค็บ โดยมีการติดตั้งอุปกรณ์ป้องกันกระสุน อาทิ ติดตั้งแผ่นเหล็กป้องกันกระสุน ติดตั้งกระจกป้องกันกระสุน ติดตั้งแผ่นเหล็กป้องกันสะเก็ดระเบิด พร้อมทั้งปรับปรุงช่วงล่างและบานพับประตูให้สามารถรองรับน้ําหนักเกราะได้
นางสาวรัชดา กล่าวด้วยว่า การได้รับสนับสนุนงบกลางเพื่อจัดหารถยนต์หุ้มเกราะกันกระสุนในครั้งนี้ จะเป็นการเพิ่มขวัญกําลังใจให้แก่เจ้าหน้าที่ในปฏิบัติภารกิจในพื้นที่จังวัดชายแดนภาคใต้ที่มีความเสี่ยงต่อการถูกลอบทําร้ายสูง และสามารถให้หน่วยปฏิบัติการพิเศษเข้ากระชับและเคลียร์พื้นที่ให้ปลอดภัย เพื่อช่วยเหลือตัวประกันหรือผู้ได้รับบาดเจ็บได้อย่างมีประสิทธิภาพมากขึ้น
รัฐบาลไทย-ข่าวทำเนียบรัฐบาล-รองปลัดฯ สุรพล นั่งเป็นประธานเร่งติดตามภาพรวมแผนการประชุมคณะกรรมมการมาตรฐานผลิตภัณฑ์ ปี 66
วันอังคารที่ 21 กุมภาพันธ์ 2566
21/02/2566
รองปลัดฯ สุรพล นั่งเป็นประธานเร่งติดตามภาพรวมแผนการประชุมคณะกรรมมการมาตรฐานผลิตภัณฑ์ ปี 66
นายสุรพล ชามาตย์ รองปลัดกระทรวงอุตสาหกรรม เป็นประธานการประชุมคณะกรรมการมาตรฐานผลิตภัณฑ์อุตสาหกรรม ครั้งที่ 720-2/2566
วันนี้ (21 กุมภาพันธ์ 2566) นายสุรพล ชามาตย์ รองปลัดกระทรวงอุตสาหกรรม เป็นประธานการประชุมคณะกรรมการมาตรฐานผลิตภัณฑ์อุตสาหกรรม ครั้งที่ 720-2/2566 เพื่อพิจารณาร่างมาตรฐานผลิตภัณฑ์อุตสาหกรรมประเภทต่าง ๆ รวมทั้งรายงานเรื่องเพื่อทราบ ได้แก่ การสรุปรายงานการทําผลิตภัณฑ์อุตสาหกรรมให้สิ้นสภาพของ บริษัท อิทธิฤทธิ์ ไนซ์ คอร์ปอเรชั่น จํากัด การแต่งตั้งผู้ตรวจสอบผลิตภัณฑ์อุตสาหกรรม การดําเนินการเรื่อง EV Conversion สรุปภาพรวมผู้ได้รับใบอนุญาตผลิตภัณฑ์อุตสาหกรรม และการดําเนินการกําหนดให้รถยนต์ต้องเป็นไปตามมาตรฐานด้านมลพิษ
โดยมี นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นายวิฤทธิ์ วิเศษสินธุ์ นายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม พร้อมด้วยผู้ทรงคุณวุฒิ และตัวแทนจากหน่วยงานที่เกี่ยวข้อง เข้าร่วมประชุมผ่าน ณ ห้องประชุม 230 ชั้น 2 อาคารสํานักงานมาตรฐานผลิตภัณฑ์อุตสาหกรรม และผ่านระบบ Zoom Meeting
รัฐบาลไทย-ข่าวทำเนียบรัฐบาล-ปลัดฯ ณัฐพล นำทีม ตรวจเยี่ยม กนอ. ย้ำหาแนวทาง “ทำให้ชุมชนรักนิคมฯ”
วันจันทร์ที่ 20 กุมภาพันธ์ 2566
20/02/2566
ปลัดฯ ณัฐพล นําทีม ตรวจเยี่ยม กนอ. ย้ําหาแนวทาง “ทําให้ชุมชนรักนิคมฯ”
ปลัดฯ ณัฐพล นําทีม ตรวจเยี่ยม กนอ. ย้ําหาแนวทาง “ทําให้ชุมชนรักนิคมฯ”
วันที่ 17 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ประกอบด้วย นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม และผู้บริหารกระทรวงอุตสาหกรรม เข้าตรวจเยี่ยม การนิคมอุตสาหกรรมแห่งประเทศไทย (กนอ.) โดยมีนายวีริศ อมรปาล พร้อมด้วยผู้บริหารและเจ้าหน้าที่ กนอ. ให้การต้อนรับ ณ ห้องประชุมอุทัยชั้น 6 อาคารการนิคมอุตสาหกรรมแห่งประเทศไทย
การนิคมอุตสาหกรรมแห่งประเทศไทย เป็นรัฐวิสาหกิจสังกัดกระทรวงอุตสาหกรรม ทําหน้าที่จัดหาที่ดินและพัฒนาจัดตั้งนิคมอุตสาหกรรม พัฒนาท่าเรืออุตสาหกรรม ดูแลระบบสาธารณูปโภคและสิ่งอํานวยความสะดวกในนิคม รวมถึงอนุมัติ อนุญาต และกํากับดูแลการประกอบกิจการอุตสาหกรรม กํากับดูแล ด้านสิ่งแวดล้อม และความปลอดภัย ส่งเสริมและสนับสนุนให้เอกชนลงทุน ให้บริการ สิทธิประโยชน์ที่สอดคล้องกับความต้องการของผู้ประกอบการในนิคม โดย กนอ. วางแนวทางในอนาคตเป็น การนิคมอุตสาหกรรมแบบอัจฉริยะ พร้อมนําระบบ IEAT- Connect มาใช้เชื่อมต่อข้อมูลกับ อก.
ปลัดกระทรวงอุตสาหกรรม กล่าวว่า กระทรวงอุตสาหกรรม ให้ความสําคัญกับการปฏิรูปอุตสาหกรรมไทยสู่อุตสาหกรรมยุคใหม่ให้เติบโตอย่างยั่งยืน ภายใต้แนวคิด “MIND" ปั้นอุตสาหกรรมคู่ชุมชน ผ่านแนวทาง 4 มิติ คือ สําเร็จทางธุรกิจ ชุมชนและสังคม สิ่งแวดล้อม และการกระจายรายได้ โดย กนอ. มีการดําเนินงานที่ตอบโจทย์ในมิติต่าง ๆ ครบถ้วน อย่างไรก็ตามในด้านมิติของชุมชนและสังคม ควรคํานึกถึงผลกระทบที่อาจส่งผลกับชุมชนโดยรอบนิคมอุตสาหกรรม โดยมีการรวบรวมโรงงานที่อยู่ภายนอกนิคมอุตสาหกรรมให้มาอยู่ภายใต้การบริหารงานของนิคมอุตสาหกรรม ซึ่งมีระบบการบริหารงาน และมาตรฐานการควบคุมการทํางานที่ดี และมีการกํากับดูแลโรงงานภายใต้ พ.ร.บ.โรงงาน พ.ศ.2535 ขณะเดียวกัน ควรมุ่งเน้นพัฒนาในมิติที่ 4 รักษาวิถีชีวิต สร้างประโยชน์ พัฒนาชุมชนรอบอุตสาหกรรม และต่อยอดอาชีพ เพื่อทําให้ “คนรักนิคมอุตสาหกรรม” มากยิ่งขึ้น
ด้าน รสอ.รก.รปอ. กล่าวเสริมว่า ในส่วนของมิติที่ 4 ควรสร้างความร่วมมือกิจกรรม และโครงการต่าง ๆ ระหว่างกระทรวงอุตสาหกรรม และ กนอ. โดยเฉพาะการขอความร่วมมือโรงงานอุตสาหกรรมในนิคมฯ เพื่อนําวัสดุเหลือใช้ หรือของเสียที่ไม่ใช่แล้ว นําไปแปรรูปเพื่อสร้างมูลค่าและสร้างรายได้ให้กับชุมชนโดยรอบ ขณะเดียวกันได้ฝากย้ํามิติด้านสิ่งแวดล้อม ที่กระทรวงอุตสาหกรรมดําเนินการอยู่ ได้แก่ โครงการเครือข่ายอุตสาหกรรมรักษ์สิ่งแวดล้อม และโครงการธรรมาภิบาลสิ่งแวดล้อม ส่วน กนอ. ก็มีโครงการธรรมาภิบาลสิ่งแวดล้อม (ธงขาวดาวเขียว) ที่น่าจะสอดรับการปฏิบัติงานร่วมกันได้เป็นอย่างดี นอกจากนี้ เพื่อให้การดําเนินการต่าง ๆ เป็นไปอย่างมีประสิทธิภาพ ควรนําระบบ iSingle Form มาใช้ในสนับสนุนการจัดเก็บข้อมูล เพื่อการนําไปวิเคราะห์และใช้ประโยชน์ร่วมกันต่อไป
ส่วน หน.ผตร.วิษณุ ได้แสดงความเห็นในการสนับสนุนแนวคิดของ กนอ. ด้านการนําโรงงานประเภทที่มีความเสี่ยงให้เข้ามาอยู่ในนิคมฯ เพื่อการควบคุมและบริหารจัดการที่มีประสิทธิภาพ ไม่ให้เกิดปัญหาเรื่องการลักลอบทิ้งกาก หรือการปล่อยน้ําเสียสู่แหล่งน้ําธรรมชาติ
รัฐบาลไทย-ข่าวทำเนียบรัฐบาล-รัฐบาลเร่งแก้ปัญหาแรงงานต่างชาติฝ่าฝืนประกาศ งานที่ห้ามคนต่างด้าวทำ
วันอังคารที่ 21 กุมภาพันธ์ 2566
21/02/2566
รัฐบาลเร่งแก้ปัญหาแรงงานต่างชาติฝ่าฝืนประกาศ งานที่ห้ามคนต่างด้าวทํา
วันอังคารที่ 21 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลเร่งแก้ปัญหาแรงงานต่างชาติแย่งอาชีพคนไทยตามประกาศกระทรวงแรงงาน เรื่อง
กําหนดงานที่ห้ามคนต่างด้าวทํา โดยตั้งแต่วันที่ 1 ต.ค.2565 – 13 ก.พ.2566 ตรวจสอบสถานประกอบการ
14,104 แห่ง ดําเนินคดีแล้ว 500 แห่ง ตรวจสอบคนต่างชาติ 196,402 คน ดําเนินคดีแล้ว 1,143 คน
พบว่าเป็นการแย่งอาชีพคนไทย 600 คน อาชีพที่พบมากที่สุด คือ งานเร่ขายสินค้า งานตัดผม
งานขับขี่ยานพาหนะ และงานนวด ตามลําดับ ซึ่งคนต่างชาติที่ทํางานนอกเหนือสิทธิมีโทษปรับตั้งแต่ 5,000 –
50,000 บาท ส่วนนายจ้างที่ให้คนต่างชาติทํางานนอกเหนือสิทธิ มีโทษปรับตั้งแต่ 10,000 – 100,000
บาทต่อคนต่างชาติ 1 คน ทั้งนี้ผู้พบเห็นการจ้างคนต่างชาติทํางานผิดกฎหมายแจ้งได้ที่สายด่วนกรมการจัดหางาน 1694
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ลูกจ้างรัฐวิสาหกิจ เฮ! ครม. ไฟเขียว ร่าง กม. เพิ่มสิทธิประโยชน์ลาคลอดบุตรโดยได้รับค่าจ้าง 98 วัน
วันอังคารที่ 21 กุมภาพันธ์ 2566
21/02/2566
ลูกจ้างรัฐวิสาหกิจ เฮ! ครม. ไฟเขียว ร่าง กม. เพิ่มสิทธิประโยชน์ลาคลอดบุตรโดยได้รับค่าจ้าง 98 วัน
รัฐมนตรีว่าการกระทรวงแรงงาน เผย ครม. มีมติเห็นชอบหลักการ ร่างประกาศคณะกรรมการแรงงานรัฐวิสาหกิจสัมพันธ์ เพิ่มสิทธิประโยชน์ลาคลอดลูกจ้างรัฐวิสากิจ 98 วัน สอดคล้องอนุสัญญา ILO ฉบับที่ 183 ตามที่กระทรวงแรงงานเสนอ
ลูกจ้างรัฐวิสาหกิจ เฮ! ครม. ไฟเขียว ร่าง กม. เพิ่มสิทธิประโยชน์ลาคลอดบุตรโดยได้รับค่าจ้าง 98 วัน
รัฐมนตรีว่าการกระทรวงแรงงาน เผย ครม. มีมติเห็นชอบหลักการ ร่างประกาศคณะกรรมการแรงงานรัฐวิสาหกิจสัมพันธ์ เพิ่มสิทธิประโยชน์ลาคลอดลูกจ้างรัฐวิสากิจ 98 วัน สอดคล้องอนุสัญญา ILO ฉบับที่ 183 ตามที่กระทรวงแรงงานเสนอ
วันนี้ (21 กุมภาพันธ์ 2566) นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า คณะรัฐมนตรีมีมติเห็นชอบหลักการร่างประกาศคณะกรรมการแรงงานรัฐวิสาหกิจสัมพันธ์ (ครรส.) ตามที่กระทรวงแรงานเสนอ โดยร่างประกาศฯ มีสาระสําคัญ เช่น ร่างประกาศ ครรส. เรื่อง มาตรฐานขั้นต่ําของสภาพการจ้างในรัฐวิสาหกิจ (ฉบับที่ ..) เป็นการแก้ไขเพิ่มเติมให้ลูกจ้างซึ่งเป็นหญิง มีครรภ์สิทธิลาเพื่อคลอดบุตรโดยได้รับค่าจ้าง จาก 90 วัน เป็น 98 วัน ซึ่งสอดคล้องกับอนุสัญญาขององค์การแรงงานระหว่างประเทศ (ILO) ฉบับที่ 183 ว่าด้วยการคุ้มครองมารดา ค.ศ. 2000 เพิ่มบทนิยามคําว่า วันหยุด ให้หมายความรวมถึงวันหยุดพิเศษตามมติคณะรัฐมนตรี และร่างประกาศ ครรส. เรื่อง หลักเกณฑ์และอัตราค่ารักษาพยาบาลกรณีเจ็บป่วยฉุกเฉินวิกฤต (กรณีโรคติดเชื้อไวรัสโคโรนา 2019 หรือโรคโควิด 19) เป็นการปรับปรุงการรักษาพยาบาลผู้ป่วยโรคโควิด 19 ให้สอดคล้องกับที่กระทรวงสาธารณสุข ทั้งนี้ หลังจากที่คณะรัฐมนตรีมีมติเห็นชอบหลักการร่างกฎหมายดังกล่าวแล้ว จะนําเข้าสู่การพิจารณาคณะกรรมการตรวจสอบร่างกฎหมายและร่างอนุบัญญัติที่เสนอคณะรัฐมนตรีเพื่อตรวจพิจารณาต่อไป
นายสุชาติฯ กล่าวต่อไปว่า สําหรับลูกจ้างภาคเอกชนที่เป็นผู้ประกันตนจะได้รับเงินสงเคราะห์การหยุดงานเพื่อการคลอดบุตร จาก 90 วัน เป็น 98 วันจากกองทุนประกันสังคมเช่นกัน ซึ่งสํานักงานประกันสังคมได้แก้ไขปรับปรุงร่างพระราชบัญญัติประกันสังคมในประเด็นดังกล่าว ขณะนี้อยู่ขั้นตอนการเสนอเข้าสู่การพิจารณาของสภาผู้แทนราษฎร
รัฐบาลไทย-ข่าวทำเนียบรัฐบาล-ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 24 ล้านบาท 22 กุมภาพันธ์นี้
วันอังคารที่ 21 กุมภาพันธ์ 2566
21/02/2566
ธ.ก.ส. โอนเงินมาตรการช่วยเหลือและยกระดับรายได้เกษตรกรผู้ปลูกข้าว ปี 65/66 เพิ่มอีกกว่า 24 ล้านบาท 22 กุมภาพันธ์นี้
ธ.ก.ส.โอนเงินช่วยเหลือให้เกษตรกรผู้ปลูกข้าวผ่านโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว และโครงการประกันรายได้เกษตรกรผู้ปลูกข้าว สําหรับปีการผลิต 2565/66 กว่า 24 ลบ. มีผู้ได้รับประโยชน์ 9,184 ครัวเรือน ในวันที่ 22 ก.พ.นี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่าธ.ก.ส. เตรียมโอนเงินช่วยเหลือเข้าบัญชีเกษตรกรผ่านมาตรการช่วยเหลือและยกระดับรายได้เกษตรกรผู้ปลูกข้าว ปี 2565/66 แก่เกษตรกรอีกกว่า 9,184 ครัวเรือน เป็นจํานวนเงิน 24.91 ล้านบาท ในวันที่ 22 กุมภาพันธ์นี้ โดยแบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 12 เป็นเงินกว่า 21.72 ล้านบาท ซึ่งมีผู้ได้รับประโยชน์จํานวน 3,302 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 19 และงวดที่ 1 - 18 (เพิ่มเติม) เป็นเงินกว่า 3.19 ล้านบาท และมีผู้ได้รับประโยชน์จํานวน 5,882 ครัวเรือน
ทั้งนี้ ธ.ก.ส. ได้เริ่มดําเนินการโอนเงินเข้าบัญชีเกษตรกรโดยตรง ตั้งแต่วันที่ 24 พฤศจิกายน 2565 ประกอบไปด้วย โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ไปแล้วจํานวนกว่า 53,896.82 ล้านบาท ซึ่งมีผู้ได้รับประโยชน์จํานวน 4.62 ล้านครัวเรือน และโครงการประกันรายได้เกษตรกรผู้ปลูกข้าว ปี 2565/66 งวดที่ 1 - 17 จํานวนเงิน 7,847.73 ล้านบาท ซึ่งมีผู้ได้รับประโยชน์ไปแล้ว 2.60 ล้านครัวเรือน โดยเกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ สําหรับเกษตรกรที่มีข้อสอบถามเกี่ยวกับโครงการดังกล่าวนี้ สามารถติดต่อสอบถามได้ที่ ธ.ก.ส. ทุกสาขาทั่วประเทศ หรือ Call Center 02 555 0555
รัฐบาลไทย-ข่าวทำเนียบรัฐบาล-​กระทรวงเกษตรฯ ขับเคลื่อนการดำเนินงานของสถานีวิทยุกระจายเสียงเพื่อการเกษตร สื่อกลางถ่ายทอดข่าวสารความรู้ เคียงข้างเกษตรกรไทย
วันอังคารที่ 21 กุมภาพันธ์ 2566
​กระทรวงเกษตรฯ ขับเคลื่อนการดําเนินงานของสถานีวิทยุกระจายเสียงเพื่อการเกษตร สื่อกลางถ่ายทอดข่าวสารความรู้ เคียงข้างเกษตรกรไทย
​กระทรวงเกษตรฯ ขับเคลื่อนการดําเนินงานของสถานีวิทยุกระจายเสียงเพื่อการเกษตร สื่อกลางถ่ายทอดข่าวสารความรู้ เคียงข้างเกษตรกรไทย
วันอังคารที่ 22 กุมภาพันธ์ พ.ศ. 2566 เวลา 13.30 น. นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เป็นประธานการประชุมคณะกรรมการบริหารสถานีวิทยุกระจายเสียงเพื่อการเกษตร ครั้งที่ 1/2566 ณ ห้องประชุม 123 ชั้น 2 กระทรวงเกษตรและสหกรณ์
โดยที่ประชุมได้รับทราบ ใน 4 ประเด็น ได้แก่ 1) รายงานผลการดําเนินงานตามแผนการดําเนินงานของสถานีวิทยุกระจายเสียงเพื่อการเกษตร ปี 2566 2) รายงานการรับ-จ่ายเงินรายได้สถานีวิทยุกระจายเสียงเพื่อการเกษตร และเงินเบิกจ่ายแทนกันของหน่วยงานในสังกัดกระทรวงเกษตรและสหกรณ์ 3) การปรับเวลาผังรายการการออกอากาศ 4) การให้บริการ Website และการให้บริการอื่นๆ และร่วมกันพิจารณาในประเด็นการปรับปรุงระเบียบกระทรวงเกษตรและสหกรณ์ว่าด้วยการรับ-จ่าย การเก็บรักษาเงินรายได้ของสถานีวิทยุกระจายเสียงเพื่อการเกษตร พ.ศ. 2562
รัฐบาลไทย-ข่าวทำเนียบรัฐบาล-ครม.เห็นชอบร่างพระราชกฤษฎีกากำหนดเขตที่ดินที่จะเวนคืนเพื่อสร้างและขยายทางหลวงท้องถิ่นสายเชื่อมระหว่างถนนเพชรเกษมกับถนนสุขสวัสดิ์ และถนนกาญจนาภิเษก
วันอังคารที่ 21 กุมภาพันธ์ 2566
21/02/2566
ครม.เห็นชอบร่างพระราชกฤษฎีกากําหนดเขตที่ดินที่จะเวนคืนเพื่อสร้างและขยายทางหลวงท้องถิ่นสายเชื่อมระหว่างถนนเพชรเกษมกับถนนสุขสวัสดิ์ และถนนกาญจนาภิเษก
ครม.เห็นชอบร่างพระราชกฤษฎีกากําหนดเขตที่ดินที่จะเวนคืนเพื่อสร้างและขยายทางหลวงท้องถิ่นสายเชื่อมระหว่างถนนเพชรเกษมกับถนนสุขสวัสดิ์ และถนนกาญจนาภิเษก
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 21 ก.พ. 66 ได้เห็นชอบ ร่างพระราชกฤษฎีกา กําหนดเขตที่ดินที่จะเวนคืนในท้องที่แขวงบางด้วน แขวงบางหว้า แขวงบางจาก แขวงคูหาสวรรค์ แขวงปากคลองภาษีเจริญ เขตภาษีเจริญ แขวงบางขุนเทียน แขวงบางค้อ แขวงจอมทอง แขวงบางมด เขตจอมทอง แขวงท่าข้าม แขวงแสมดํา เขตบางขุนเทียน แขวงบางมด แขวงทุ่งครุ เขตทุ่งครุ และแขวงบางปะกอง แขวงราษฎร์บูรณะ เขตราษฎร์บูรณะ กรุงเทพมหานคร พ.ศ.... ตามที่กระทรวงมหาดไทยเสนอ
สาระสําคัญ เป็นการกําหนเขตที่ดินที่จะเวนคืนในท้องที่ตามพระราชกฤษฎีกา เพื่อสร้างและขยายทางหลวงท้องถิ่นสายเชื่อมระหว่างถนนเพชรเกษมกับถนนสุขสวัสดิ์ และสายเชื่อมระหว่างสายเชื่อมดังกล่าวกับถนนกาญจนาภิเษก มีกําหนใช้บังคับ 5 ปี โดยให้เริ่มต้นเข้าสํารวจที่ดินและอสังหาริมทรัพย์ที่อยู่ภายในเแนวเขตที่ดินที่จะเวนคืนตามพระราชกฤษฎีกา ภายใน 120 วัน นับแต่พระราชกฤษฎีกาใช้บังคับ เพื่ออํานวยความสะดวกและความรวดเร็วแก่การจราจรและขนส่งอันเป็นกิจการสาธารณูปโภค ตลอดจนเพื่อให้พนักงานเจ้าหน้าที่มีสิทธิเข้าไปทําการสํารวจเพื่อให้ทราบข้อเท็จจริงเกี่ยวกับอสังหาริมทรัพย์ที่ต้องได้มาโดยแน่ชัด
ทั้งนี้ โครงการขยายทางหลวงฯ ข้างต้นจะเป็นการบรรเทาความหนาแน่นของการจราจรในเขตภาษีเจริญ เขตจอมทอง เขตบางขุนเทียน เขตทุ่งครุ และเขตราษฎร์บูรณะ โดยกรุงเทพมหานครได้จัดรับฟังความคิดเห็นของประชาชนในพื้นที่โครงการแล้วส่วนใหญ่เห้นชอบด้วย ด้านสํานักงบประมาณแจ้งว่ากรุงเทพมหานคร มีแผนการจัดกรรมสิทธิ์และการเบิกจ่ายค่าทดแทน ระยะเวลาดําเนินการ 5 ปี ตั้งแต่ ม.ค. 64-ธ.ค. 68 และประมาณการค่าจัดกรรมสิทธิ์ 18,756 ล้านบาท โดยใช้จ่ายจากงบประมาณของกรุงเทพมหานครทั้งหมด
รัฐบาลไทย-ข่าวทำเนียบรัฐบาล-ปลัดฯ ณัฐพล นำทัพ ก.อุตฯ กระชับสัมพันธ์ ผู้สื่อข่าวสายเศรษฐกิจอุตสาหกรรม จัดงาน “MIND - PRESS SPORT DAY 2023”
วันจันทร์ที่ 20 กุมภาพันธ์ 2566
20/02/2566
ปลัดฯ ณัฐพล นําทัพ ก.อุตฯ กระชับสัมพันธ์ ผู้สื่อข่าวสายเศรษฐกิจอุตสาหกรรม จัดงาน “MIND - PRESS SPORT DAY 2023”
ปลัดฯ ณัฐพล นําทัพ ก.อุตฯ กระชับสัมพันธ์ ผู้สื่อข่าวสายเศรษฐกิจอุตสาหกรรม จัดงาน “MIND - PRESS SPORT DAY 2023”
วันที่ 18 กุมภาพันธ์ 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานเปิดกิจกรรมกีฬาสานสัมพันธ์ “MIND - PRESS SPORT DAY 2023” ณ อาคาร 100 ปี บริษัท ปูนซิเมนต์ไทย จํากัด (มหาชน) สํานักงานใหญ่ โดยมีนายวันชัย พนมชัย รองปลัดกระทรวงอุตสาหกรรม นางสาวณัฎฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทน รองปลัดกระทรวงอุตสากรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ผู้บริหาร เจ้าหน้าที่กระทรวงอุตสาหกรรม และผู้สื่อข่าวสายเศรษฐกิจอุตสาหกรรม เข้าร่วมกิจกรรม โดยมี นายรุ่งโรจน์ รังสิโยภาส กรรมการผู้จัดการใหญ่และผู้บริหาร บริษัท ปูนซิเมนต์ไทย จํากัด (มหาชน) (SCG) และคณะให้การต้อนรับ
ปลัดกระทรวงอุตสาหกรรม กล่าวว่า กระทรวงอุตสาหกรรม จัดกิจกรรมกีฬาสานสัมพันธ์ “MIND - PRESS SPORT DAY 2023” เป็นครั้งที่ 4 มีวัตถุประสงค์เพื่อเสริมสร้างความสัมพันธ์อันดีระหว่างคณะผู้บริหาร ข้าราชการ และพนักงาน กับคณะผู้สื่อข่าวสายเศรษฐกิจอุตสาหกรรม รวมทั้งบริษัทเอเจนซี่ ที่มาดูแลงานด้านการประชาสัมพันธ์ให้กับหน่วยงานต่าง ๆ โดยจัดแข่งขันกีฬาแบดมินตันระหว่างทีมผู้บริหารกระทรวงอุตสาหกรรม และนักข่าวเศรษฐกิจอุตสาหกรรม จํานวน 23 คู่ แบ่งเป็น ชายคู่ 9 คู่ หญิงคู่ 6 คู่ และคู่ผสม 8 คู่ โดยแบ่งออกเป็น 2 ทีม คือ ทีมม่วงซ่า ประกอบด้วย ผู้บริหาร ข้าราชการ และเจ้าหน้าที่ด้านการประชาสัมพันธ์ในสังกัดกระทรวงอุตสาหกรรม ส่วนทีมฟ้าแซ่บ ประกอบด้วย ผู้สื่อข่าวสายเศรษฐกิจอุตสาหกรรม และพนักงานบริษัทเอเจนซี่ ที่กํากับดูแลงานด้านการประชาสัมพันธ์
การจัดงานครั้งนี้ นับเป็นโอกาสอันดีที่คณะผู้บริหาร ข้าราชการ และบุคลากรของกระทรวงอุตสาหกรรม มีโอกาสร่วมกิจกรรมแข่งขันกีฬากับผู้สื่อข่าวสายเศรษฐกิจอุตสาหกรรม เป็นการสร้างความสัมพันธ์อันดี สร้างความรัก ความสามัคคีต่อกัน ส่งเสริมให้ทุกท่าน มีสุขภาพ “กาย” ที่แข็งแรงสมบูรณ์ มีสุขภาพ “ใจ” ที่แจ่มใส และเป็นการใช้เวลาว่างให้เป็นประโยชน์ ความสมบูรณ์ของสุขภาพ “กาย” และ “ใจ” เป็นสิ่งสําคัญและเป็นจุดเริ่มต้นที่ดีที่ทําให้พวกเรามีความพร้อมในการขับเคลื่อนสิ่งต่าง ๆ โดยในส่วนของบุคลากรกระทรวงอุตสาหกรรม (MIND) เองก็มีความพร้อมที่จะขับเคลื่อนและผลักดันการใช้ หัว และ ใจ ปั้นอุตสาหกรรมคู่ชุมชน และในขณะเดียวกัน พวกเราก็ต้องอาศัย “สื่อมวลชน” ในการเป็นกระบอกเสียงเพื่อสื่อสารผลการขับเคลื่อนการทํางานของพวกเรา และขอขอบคุณบริษัท ปูนซิเมนต์ไทย จํากัด (มหาชน) หรือ SCG ที่ได้ให้ความอนุเคราะห์ด้านสถานที่จัดกิจกรรม รวมถึงอํานวยความสะดวกด้านอื่น ๆ เป็นอย่างดียิ่ง รวมถึงขอขอบคุณผู้สื่อข่าวทุกท่าน ที่ได้เข้าร่วมกิจกรรมกับพวกเราชาวกระทรวงอุตสาหกรรม
สําหรับผลการแข่งขันกีฬาแบดมินตัน ปรากฎว่า ทีมสีฟ้า (นักข่าว) เป็นฝ่ายชนะ ส่วนการประกวดขบวนพาเหรดและกองเชียร์ ทีมสีม่วง (กระทรวงอุตฯ) เป็นฝ่ายชนะ